paragraph_text: Roditelji su joj bili prezbiterijanski misionari, tako da je veliki dio svog djetinjstva, a i kasnijeg života provela u Kini. Najprije je naučila kineski jezik, a tek naknadno engleski. Pisala je romane, pripovijetke i priče za djecu. U književnosti se javlja romanom "East Wind, West Wind", a njeno najpoznatije djelo je roman "The Good Earth" za koji je nagrađena Pulitzerovom nagradom. Napisala je i biografije svojih roditelja, "The Exile" i "The Fighting Angel".